રવિવારે વડાપ્રધાન નરેન્દ્ર મોદીએ સૌ પ્રથમ કેવડિયા ખાતે સરદાર સરોવર ડેમનું લોકાર્પણ કર્યું હતું. ત્યાંથી પીએમ ડભોઇ પહોંચ્યા હતા અને અહીં તેમણે આદિવાસી સ્વાતંત્ર્ય સેનાની સંગ્રહાલયનો શિલ્યાન્યાસ કર્યો હતો. ડભોઇમાં જનસભા સંબોધતા તેમણે લોકો તરફથી મળેલ જન્મદિવસની શુભકામનાઓનો આભાર માન્યો હતો તથા સરદાર સરોવર ડેમ પૂર્ણ કરવામાં આવેલ અવરોધો અંગે વાત કરી હતી. ડભોઇથી વડાપ્રધાન નરેન્દ્ર મોદી અમેરલી જવા રવાના થયા હતા. અમરેલી ખાતે તેઓ એપીએમસીના નવા માર્કેટ યાર્ડ અને અમર ડેરીનું ઉદ્ઘાટન, ડેરી સાયન્સ કોલેજનું લોકાર્પણ તથા હની પ્રોડક્શન સેન્ટરનું ભૂમિપુજન કરવાના હતા અને સાથે જ સહકાર સંમેલનમાં પણ સબંધોન કર્યું હતું.